Komission tiedonanto neuvostolle ja Euroopan parlamentille - Euroopan maahanmuutto- ja turvapaikkasopimuksen täytäntöönpanon seurantajärjestelmä /* KOM/2009/0266 lopull. */





[pic] | EUROOPAN YHTEISÖJEN KOMISSIO | Bryssel 10.6.2009 KOM(2009) 266 lopullinen KOMISSION TIEDONANTO NEUVOSTOLLE JA EUROOPAN PARLAMENTILLE Euroopan maahanmuutto- ja turvapaikkasopimuksen täytäntöönpanon seurantajärjestelmä KOMISSION TIEDONANTO NEUVOSTOLLE JA EUROOPAN PARLAMENTILLE Euroopan maahanmuutto- ja turvapaikkasopimuksen täytäntöönpanon seurantajärjestelmä 1. JOHDANTO Lokakuun 15. ja 16. päivänä 2008 kokoontunut Eurooppa-neuvosto hyväksyi Euroopan maahanmuutto- ja turvapaikkasopimuksen[1] komission kesäkuussa 2008 antaman tiedonannon ”Euroopalle yhteinen maahanmuuttopolitiikka: periaatteet, toimet ja välineet”[2] pohjalta. Sopimus, jonka taustalla on yli kymmenen vuoden aikana saavutettu edistys, toimii lisäkannustimena kohti kattavaa EU:n maahanmuuttopolitiikkaa. Eurooppa-neuvosto on antanut viisi perustavaa sitoumusta, joita kehitetään edelleen ja jotka pannaan konkreettisesti täytäntöön etenkin Haagin ohjelman jatko-ohjelmassa: - laillisen maahanmuuton järjestäminen ottamalla huomioon kunkin jäsenvaltion määrittämät ensisijaiset tavoitteet, tarpeet ja vastaanottovalmius, ja kotoutumisen edistäminen - laittoman maahanmuuton torjuminen erityisesti varmistamalla laittomasti oleskelevien ulkomaalaisten palauttaminen alkuperä- tai kauttakulkumaahan - rajavalvonnan tehostaminen - Euroopan turvapaikkajärjestelmän toteuttaminen - kokonaisvaltainen kumppanuus alkuperä- ja kauttakulkumaiden kanssa muuttoliikkeen ja kehityksen synergian edistämiseksi. Sopimusta hyväksyessään Eurooppa-neuvosto päätti järjestää vuosittaisen keskustelun maahanmuutto- ja turvapaikkapolitiikoista. Vuosittaisen keskustelun ansiosta Eurooppa-neuvosto pystyy seuraamaan sopimuksen ja Haagin ohjelmaa vuonna 2010 seuraavan vapautta, turvallisuutta ja oikeutta koskevan monivuotisen ohjelman täytäntöönpanoa Euroopan unionissa ja jäsenvaltioissa. Sopimuksessa Eurooppa-neuvosto: - pyysi komissiota antamaan neuvostolle vuosittain jäsenvaltioiden toimittamiin tietoihin perustuvan kertomuksen ja liittämään siihen tarvittaessa ehdotuksia suosituksiksi Euroopan unionin ja sen jäsenvaltioiden toimiksi, joilla sopimus ja Haagin ohjelman jatko-ohjelma pannaan täytäntöön - totesi, että tämän vuosittaisen keskustelun kautta Eurooppa-neuvosto saa lisäksi tietoja tärkeimmistä muutoksista, joita jäsenvaltiot aikovat toteuttaa maahanmuutto- ja turvapaikkapolitiikoissaan. Keskustelun valmistelemiseksi Eurooppa-neuvosto pyysi komissiota ehdottamaan neuvostolle seurantamenetelmää. Tämä tiedonanto on vastaus neuvoston pyyntöön. Tässä tiedonannossa kuvattavan seurantamenetelmän avulla on tarkoitus valmistella Eurooppa-neuvoston ensimmäistä vuosittaista keskustelua, joka pidetään kesäkuussa 2010. Komissio käyttää seurantamenetelmää valmistellessaan neuvostolle vuosikertomusta, jäljempänä ’komission vuosikertomus’. Sen perustana käytetään jäsenvaltioiden toimittamia tietoja ja muista lähteistä seuraavassa kuvattavin tavoin ja mainittuina ajankohtina saatavia tietoja. 2. KOMISSION VUOSIKERTOMUS (”TUOTOS”) Ottaen huomioon sopimuksessa kuvatun vuosittaisen keskustelun luonne komission vuosikertomus koostuu kahdesta osasta: - lyhyt poliittinen kertomus, jossa esitetään EU:n ja jäsenvaltioiden osalta raportointiajanjakson tärkeimmät saavutukset ja merkittävimmät kehityssuunnitelmat sekä komission mahdolliset suositukset - pidempi ja yksityiskohtaisempi kertomus, jossa esitetään EU:n tasolla ja jäsenvaltioissa toteutetut tärkeimmät toimet sekä merkittävimmät kehityssuunnitelmat kunkin sopimuksessa annetun sitoumuksen osalta. Seurantamenetelmää pitäisi laajentaa kattamaan vuodesta 2011 Haagin ohjelman jatko-ohjelmassa ja siihen liittyvässä toimintasuunnitelmassa annettavat sitoumukset. Lisäksi seurantamenetelmää kehitetään saatujen kokemusten ja komission kesäkuussa 2008 antamassa tiedonannossa ”Euroopalle yhteinen maahanmuuttopolitiikka: periaatteet, toimet ja välineet”[3] ehdotetun yhteisen menettelyn perusteella. Etenkin sopimuksessa ja Haagin ohjelman jatko-ohjelmassa annetut sitoumukset voitaisiin muokata yhteisiksi tavoitteiksi ja mittareiksi, jotka auttavat lisäämään toteutettujen toimien vertailtavuutta ja varmistamaan avoimuuden ja keskinäisen luottamuksen. Eurooppa-neuvoston mahdollisesti hyväksymät uudet sitoumukset olisi myös otettava huomioon. 3. KOMISSION VUOSIKERTOMUKSEN PERUSTANA OLEVAT TIETOLÄHTEET (”PALAUTE”) Jäsenvaltioiden on toimitettava seurantamenetelmän edellyttämät tiedot, tai niiden on oltava suoraan komission käytettävissä EU:n maahanmuuttopolitiikan yhteydessä kehitettyjen järjestelmien kautta. 3.1. Jäsenvaltioiden toimittamat tiedot Jäsenvaltioilta tarvitaan palautetta, jotta voitaisiin määrittää tärkeimmät toteutetut toimet ja merkittävimmät kehityssuunnitelmat. Tämä tunnustetaan sopimuksessa, jossa todetaan, että komission vuosikertomuksen tulisi perustua jäsenvaltioiden toimittamiin tietoihin. Sen vuoksi jäsenvaltioiden toimivaltaisten viranomaisten olisi toimitettava vuosittain tietoja, jotka koostuvat lyhyestä ”poliittisesta” kertomuksesta sekä asiatiedoista. Jäsenvaltioita pyydetään noudattamaan yhteistä rakennetta tietojen toimittamisessa. Vuoden 2010 komission vuosikertomuksen yleinen rakenne perustuu sopimuksessa annettuihin sitoumuksiin, ja se on esitetty tässä liitteenä. Jotta kansallisia tietoja voitaisiin vertailla paremmin, komissio antaa lisäohjeita virallisessa pyynnössä, jonka se toimittaa jäsenvaltioille syyskuussa 2009. Talouskriisin vaikutus muuttovirtoihin on alkanut näkyä vuonna 2009. Kuten seuraavassa jaksossa esitetään, vuotta 2009 koskevat yhdenmukaistetut yhteisön tilastotiedot eivät kuitenkaan ole saatavilla riittävän ajoissa (paitsi turvapaikkatilanteen osalta), jotta ne voitaisiin ottaa huomioon vuoden 2010 komission vuosikertomuksessa. Kuten liitteessä esitetään, komissio pyytää tästä syystä jäsenvaltioita toimittamaan asianmukaiset tiedot vuoden 2009 alkupuoliskon osalta, jos ne ovat saatavilla. Näitä tietoja ei kuitenkaan kerätä yhdenmukaistettujen standardien perusteella, joten ne eivät ole vertailukelpoisia. Niistä voi kuitenkin ilmetä joitakin suuntauksia. Jäsenvaltioiden toimittamien tietojen olisi täytettävä seurantamenetelmän tarpeet, mutta raportoinnista ei saisi aiheutua kohtuutonta vaivaa eikä päällekkäistä työtä. Jäsenvaltiot voivat siten vuosittaisia tietoja toimittaessaan viitata Euroopan muuttoliikeverkostoon kuuluvan kansallisen yhteyspisteen vuosittaisessa toimintakertomuksessa annettuihin tietoihin, jos ne katsovat tämän olevan tarkoituksenmukaista päällekkäisen työn välttämiseksi. Nämä kertomukset ovat yksi useista jäsenvaltioilta saatavien tietojen lähteistä, jotka ovat suoraan komission käytettävissä. Tällaisia tietolähteitä käsitellään seuraavassa jaksossa. 3.2. Komission käytettävissä olevat tiedot Tilastoista annetussa asetuksessa (EY) N:o 862/2007[4] säädetään tilastotietojen osalta yhdenmukaisten ja vertailukelpoisten yhteisön maahanmuutto- ja turvapaikkatilastojen keräämisestä sekä tähän liittyvistä menettelyistä ja prosesseista. Asetuksen mukaan jäsenvaltioiden on toimitettava komissiolle (Eurostatille) erityyppisiä tietoja eri aikataulujen mukaisesti. Esimerkiksi tietyt turvapaikkatiedot on toimitettava maahanmuuttotietoja aikaisemmin.[5] Komission (Eurostatin) näiden tietojen perusteella julkistamat tiedot ovat seurantamenetelmän keskeisin tietolähde. Näitä tietoja käytetään myös muiden kertomusten perustana, kuten Euroopan muuttoliikkeiden verkoston tilastokertomukset. Turvapaikkatilanteen osalta komission vuosikertomuksessa pystytään antamaan suhteellisen ajankohtaisia tietoja turvapaikkahakemuksista ja niistä tehdyistä ensimmäisen asteen päätöksistä. Vuoden 2010 kertomukseen pystytään sisällyttämään tällaisia tietoja ainakin vuoden 2009 kolmen ensimmäisen neljänneksen osalta. Vaikka vuotta 2009 koskevat tiedot lopullisista turvapaikkapäätöksistä eivät ole saatavilla vuoden 2010 komission vuosikertomusta varten, komissio (Eurostat) kuitenkin saattaa ne käyttöön ennen Eurooppa-neuvoston vuosittaista keskustelua, joka pidetään kesäkuussa 2010. Muita vuotta 2009 koskevia maahanmuuttotilastoja ei valitettavasti vielä ole saatavilla, joten niitä ei voida ottaa huomioon vuoden 2010 komission vuosikertomuksessa. Komissio (Eurostat) kuitenkin saattaa käyttöön ennen Eurooppa-neuvoston vuotuista keskustelua vuotta 2009 koskevat vuosittaiset tiedot, jotka jäsenvaltioiden on asetuksen mukaan toimitettava komissiolle (Eurostatille) kolmen kuukauden kuluessa vuoden päättymisestä (mukaan luettuina tiedot laittomasta maahantulosta ja oleskelusta sekä palautuksista). Lainsäädännön ja politiikan kehitystä koskevien tietojen tärkeimpiä lähteitä ovat: 1. Euroopan muuttoliikeverkoston (EMV) vuotuiset toimintakertomukset. EMV:n tavoitteena on täyttää yhteisön toimielinten ja kansallisten viranomaisten tietotarpeet toimittamalla ajantasaisia, objektiivisia, luotettavia ja vertailukelpoisia tietoja maahanmuutto- ja turvapaikka-asioista EU:n politiikanteon tueksi.[6] Jokaisen kansallisen yhteyspisteen on toimitettava vuosittain kertomus, jossa kuvataan kyseisen jäsenvaltion maahanmuutto- ja turvapaikkatilannetta. Kertomuksessa olisi myös kuvattava politiikan kehitystä tällä alalla.[7] Komissio aikoo pyytää EMV:tä tarkistamaan sen vuosittaisia toimintakertomuksia koskevia määräyksiä ja aikatauluja, jotta ne olisivat hyödyllisempiä seurantamenetelmän kannalta. 2. Tiedot, joita jäsenvaltiot toimittavat yhteisvastuuta ja maahanmuuttovirtojen hallintaa koskevien yleisohjelmien neljän rahaston täytäntöönpanon yhteydessä (Euroopan pakolaisrahasto, Euroopan ulkorajarahasto, kolmansien maiden kansalaisten kotouttamista koskeva eurooppalainen rahasto ja Euroopan palauttamisrahasto). 3. Turvapaikka- ja maahanmuuttopolitiikkaan liittyviä jäsenvaltioiden toimenpiteitä koskeva keskinäinen tiedottamisjärjestelmä[8]: tämän järjestelmän avulla voidaan vaihtaa tietoja ja näkemyksiä sellaisista turvapaikka- ja maahanmuuttoasioihin liittyvistä toimenpiteistä, joilla on todennäköisesti merkittävä vaikutus useisiin jäsenvaltioihin tai koko EU:hun. 4. Komission laatimat kertomukset, kuten vuosittainen kertomus[9] laittomasta maahanmuutosta ja kertomukset[10] työmarkkinoiden kehityksestä. 5. Virastojen (erityisesti Frontexin) ja elinten (esimerkiksi Cirefin[11]) laatimat kertomukset. Joidenkin tietolähteiden käytölle on kuitenkin rajoituksia, sillä komission vuosikertomus on julkinen asiakirja, joka siten perustuu ainoastaan julkisesti saatavilla oleviin tietoihin. 6. Yhteisen kotouttamissuunnitelman[12] täytäntöönpanon yhteydessä saadut tiedot (esim. tiedot kotouttamisasioiden kansallisilta yhteyspisteiltä, kotouttamisen käsikirjat, Euroopan kotouttamisasioiden verkkosivusto). 7. Ulkopuolisista tutkimuksista, komission kertomuksista ja rikkomismenettelyistä saatavat täytäntöönpanoa koskevat tiedot. Myös muita tietolähteitä voidaan ottaa huomioon, kuten kansainväliset foorumit (esim. OECD) ja tutkimusprojektit, erityisesti yhteisön tutkimusohjelmista rahoitettavat projektit. 4. PROSESSI JA AIKATAULU Vuoden 2010 komission vuosikertomuksen suuntaa antava aikataulu: Päivämäärä | Jäsenvaltiot | Komissio | syyskuun 2009 alku | Virallinen tietopyyntö jäsenvaltioille. | marraskuun alku | Aloitetaan vuosikertomuksen valmistelu EU-tason täytäntöönpanon osalta. | marraskuun puoliväli | Jäsenvaltiot toimittavat tietoja kansallisen tason täytäntöönpanosta. | tammikuun 2010 puoliväli | Tarvittaessa jäsenvaltiot päivittävät toimittamiaan tietoja. | huhtikuun puoliväli | Vuosikertomus hyväksytään ja esitellään. | huhtikuusta kesäkuun puoliväliin | Valmistelevat keskustelut neuvostossa. | kesäkuun 3. viikko | Vuosittainen keskustelu Eurooppa-neuvoston kokouksessa. | heinäkuu, syyskuu | Prosessia arvioidaan ja ehdotetaan parannuksia seuraavaa kierrosta varten. | Vuosittaisen arvioinnin perusteella prosessia voidaan vähitellen parantaa. Ensimmäinen tärkeä askel seurantajärjestelmän kehittämisessä on Haagin ohjelman jatko-ohjelman sisällyttäminen siihen. Menetelmässä voidaan myös hyödyntää uusia raportointijärjestelmiä, etenkin EU:n turvapaikkatilannetta koskevia vuosikertomuksia. Komissio on ehdottanut, että tulevaisuudessa näitä laatisi Euroopan turvapaikanhakijoiden tukivirasto[13]. Lisäksi komission muut raportointivelvollisuudet (etenkin laitonta maahanmuuttoa koskevat kertomukset[14] ja keskinäisen tiedottamisjärjestelmän puitteissa toimitettavat tiedot[15]) olisi lakkautettava. Vastaavat tiedot olisi sen sijaan annettava sopimuksen täytäntöönpanoa koskevassa komission vuosikertomuksessa. 5. PÄÄTELMÄT Seurantajärjestelmä lisää maahanmuutto- ja turvapaikkapolitiikkaan jäsennellyn vuosittaisen raportoinnin ja korkean tason poliittisen keskustelun. Vuosikertomus tulee olemaan komission keskeisin poliittinen lausunto EU:n ja kansallisella tasolla toteutettavista maahanmuutto- ja turvapaikkapolitiikoista. Vuosittaisen keskustelun järjestäminen Eurooppa-neuvostossa osoittaa, että maahanmuutto- ja turvapaikka-asiat ovat Euroopan yhdentymiseen liittyviä keskeisiä poliittisia kysymyksiä. Tällä prosessilla vahvistetaan sopimuksen ja tulevan vapautta, turvallisuutta ja oikeutta koskevan monivuotisen ohjelman antamaa uutta sysäystä ja varmistetaan, että EU:n yhteistä maahanmuutto- ja turvapaikkapolitiikkaa kehitetään edelleen ottamalla huomioon jäsenvaltioiden erityistarpeet ja Euroopan unionin yhteinen etu. Liite: Yhteinen rakenne jäsenvaltioiden toimittamille tiedoille I Lyhyt ”poliittinen” kertomus Esittäkää lyhyesti jäsenvaltionne poliittinen arvio sopimukseen sisältyvän viiden politiikan alalla saavutetusta edistyksestä sen jälkeen kun sopimus tehtiin lokakuussa 2008. I Laillinen maahanmuutto - kotouttaminen Tärkein sitoumus: laillisen maahanmuuton järjestäminen ottamalla huomioon kunkin jäsenvaltion määrittämät ensisijaiset tavoitteet, tarpeet ja vastaanottovalmius, ja kotoutumisen edistäminen II Laiton maahanmuutto Tärkein sitoumus: laittoman maahanmuuton torjuminen erityisesti varmistamalla laittomasti oleskelevien ulkomaalaisten palauttaminen alkuperä- tai kauttakulkumaahan III Rajavalvonta Tärkein sitoumus: rajavalvonnan tehostaminen IV Turvapaikka-asiat Tärkein sitoumus: Euroopan turvapaikkajärjestelmän toteuttaminen V Maahanmuuttoa koskeva kokonaisvaltainen lähestymistapa Tärkein sitoumus: kokonaisvaltainen kumppanuus alkuperä- ja kauttakulkumaiden kanssa muuttoliikkeen ja kehityksen synergian edistämiseksi II Tosiasioihin perustuvat tiedot Komissio määrittelee EU:n tasolla toteutetut tärkeimmät toimet. Jäsenvaltioita pyydetään käyttämään alla olevaa taulukkoa tärkeimpien kansallisella tasolla toteutettujen ja suunniteltujen toimien ilmoittamiseen. Alla esitetyt sitoumukset on otettu Euroopan maahanmuutto- ja turvapaikkasopimuksesta. Sitoumus | Tärkeimmät jäsenvaltioissa toteutetut toimet | Jäsenvaltioiden merkittävimmät kehityssuunnitelmat | I Laillinen maahanmuutto - kotouttaminen | Tärkein sitoumus: laillisen maahanmuuton järjestäminen ottamalla huomioon kunkin jäsenvaltion määrittämät ensisijaiset tavoitteet, tarpeet ja vastaanottovalmius, ja kotoutumisen edistäminen | (a) Pyydetään jäsenvaltioita ja komissiota toteuttamaan yhteisön säännöstön ja yhteisön etuuskohtelun mukaisesti ja ottaen huomioon EU:n käytettävissä olevat henkilöresurssit, asianmukaisimmilla tavoilla työperäistä maahanmuuttoa koskevia politiikkoja, joissa otetaan huomioon kunkin jäsenvaltion työmarkkinoiden kaikki tarpeet, 13. ja 14. maaliskuuta 2008 kokoontuneen Eurooppa-neuvoston päätelmien mukaisesti. | Ilmoittakaa myös, kuinka talouskriisi on vaikuttanut työperäistä maahanmuuttoa koskevaan kansalliseen lainsäädäntöön ja/tai politiikkaan. Antakaa tietoja työperäisestä maahanmuutosta ja siihen liittyvistä suuntauksista vuoden 2009 alkupuoliskon osalta, jos tietoja on saatavilla. | (b) Lisätään EU:n houkuttelevuutta erittäin pätevien työntekijöiden kannalta, ja | Ilmoittakaa myös, kuinka talouskriisi on vaikuttanut erittäin pätevien työntekijöiden maahanpääsyä koskevaan kansalliseen lainsäädäntöön ja/tai politiikkaan. Antakaa tietoja erittäin pätevistä työntekijöistä ja tähän liittyvistä suuntauksista vuoden 2009 alkupuoliskon osalta, jos tietoja on saatavilla. | toteutetaan uusia toimenpiteitä opiskelijoiden ja tutkijoiden vastaanoton edistämiseksi ja EU:ssa liikkumisen helpottamiseksi. | Ilmoittakaa myös, kuinka talouskriisi on vaikuttanut opiskelijoiden ja tutkijoiden maahanpääsyä koskevaan kansalliseen lainsäädäntöön ja/tai politiikkaan. Antakaa tietoja tutkijoista ja opiskelijoista ja tähän liittyvistä suuntauksista vuoden 2009 alkupuoliskon osalta, jos tietoja on saatavilla. | (c) Huolehditaan 14. joulukuuta 2007 kokoontuneen Eurooppa-neuvoston päätelmien mukaisesti väliaikaista muuttoa tai kiertomuuttoa kannustamalla siitä, että näillä politiikoilla ei edistetä aivovuotoa. | (d) Säännellään paremmin perheiden maahanmuuttoa pyytämällä kutakin jäsenvaltiota, erityisiä ryhmiä lukuun ottamatta, ottamaan kansallisessa lainsäädännössään ihmisoikeuksien ja perusvapauksien suojaamista koskevan eurooppalaisen yleissopimuksen määräyksiä noudattaen huomioon oma vastaanottovalmiutensa sekä perheiden kotoutumisvalmius sen perusteella, millainen on perheiden varallisuus- ja asuntotilanne kohdemaassa sekä esimerkiksi kyseisessä maassa tarpeellinen kielitaito. | (e) Lisätään keskinäistä tiedotusta muuttoliikkeestä ja parannetaan tarvittaessa nykyisiä välineitä. | (f) Parannetaan tiedottamista laillisen maahanmuuton mahdollisuuksista ja edellytyksistä, erityisesti ottamalla viipymättä käyttöön tähän tarvittavat välineet. | Ilmoittakaa myös, onko jäsenvaltionne muuttanut tiedottamispolitiikkaansa talouskriisin vuoksi. | (g) Pyydetään jäsenvaltioita neuvoston vuonna 2004 hyväksymien yhteisten periaatteiden mukaisesti toteuttamaan asianmukaisiksi katsominsa menettelyin ja keinoin kunnianhimoisia politiikkoja, joilla edistetään sellaisten muuttajien sopusointuista kotoutumista, jotka todennäköisesti jäävät maahan pysyvästi. | Ilmoittakaa myös, onko jäsenvaltionne muuttanut kotouttamispolitiikkaansa talouskriisin vuoksi. | Näiden politiikkojen, joiden toteuttaminen edellyttää vastaanottavalta maalta huomattavia ponnistuksia, olisi perustuttava muuttajien oikeuksien (erityisesti oikeus koulutukseen, työhön, turvallisuuteen ja julkisiin ja sosiaalipalveluihin) ja velvollisuuksien (vastaanottavan maan lakien noudattaminen) väliseen tasapainoon. | Niihin sisältyy erityisiä toimenpiteitä kotoutumisen kannalta olennaisen kielitaidon hankkimisen ja työhönpääsyn edistämiseksi. | Niissä korostetaan jäsenvaltioiden kansallisten identiteettien ja EU:n identiteetin sekä niiden perusarvojen kuten ihmisoikeuksien, sananvapauden, demokratian, suvaitsevaisuuden, sukupuolten tasa-arvon ja oppivelvollisuuden kunnioittamista. | Eurooppa-neuvosto kehottaa jäsenvaltioita lisäksi ottamaan huomioon muuttajiin mahdollisesti kohdistuvan syrjinnän ja toteuttamaan tarpeelliset toimenpiteet tämän torjumiseksi. | (h) Edistetään tietojenvaihtoa hyvistä toimintatavoista, joita vastaanoton ja kotouttamisen alalla on toteutettu neuvoston vuonna 2004 hyväksymien yhteisten periaatteiden mukaisesti, ja kansallisia kotouttamispolitiikkoja tukevista EU:n toimenpiteistä. | II Laiton maahanmuutto | Tärkein sitoumus: laittoman maahanmuuton torjuminen erityisesti varmistamalla laittomasti oleskelevien ulkomaalaisten palauttaminen alkuperä- tai kauttakulkumaahan | (a) Toteutetaan ainoastaan tapauskohtaisia, ei yleisiä, laillistamisia kansallisten lainsäädäntöjen puitteissa humanitaarisin tai taloudellisin perustein. | Ilmoittakaa myös, onko jäsenvaltionne muuttanut laillistamista koskevaa politiikkaansa talouskriisin vuoksi. | (b) Tehdään joko EU:n tasolla tai kahdenvälisesti takaisinottosopimuksia sellaisten maiden kanssa, joiden kohdalla se on tarpeen, jotta kullakin jäsenvaltiolla on käytettävissään oikeudelliset välineet laittomasti oleskelevien ulkomaalaisten maasta poistamiseksi. | Ilmoittakaa kahdenväliset sopimukset, joita jäsenvaltionne on tehnyt. | EU:n takaisinottosopimusten vaikuttavuus arvioidaan, | ja tuloksettomiksi jääneitä neuvotteluohjeita on tarkasteltava uudelleen. | Jäsenvaltiot ja komissio tekevät tiivistä yhteistyötä neuvoteltaessa tulevista takaisinottosopimuksista EU:n tasolla. | (c) Huolehditaan laittoman maahanmuuton ehkäisemisestä määriteltäessä kolmansien maiden kansalaisten maahanpääsyä ja oleskelua koskevien politiikkojen tai tapauksen mukaan muiden politiikkojen yksityiskohtia, vapaa liikkuvuus mukaan luettuna. | (d) Kehitetään jäsenvaltioiden välistä yhteistyötä käyttäen vapaaehtoisuuden pohjalta ja tarpeen mukaan yhteisiä järjestelyjä, joilla varmistetaan laittomasti oleskelevien ulkomaalaisten maasta poistaminen (laittomien maahanmuuttajien biometrinen tunnistus, yhteislennot jne.). | (e) Vahvistetaan yhteistyötä alkuperä- ja kauttakulkumaiden kanssa laittoman maahanmuuton torjumiseksi maahanmuuttoa koskevan kokonaisvaltaisen lähestymistavan puitteissa ja erityisesti toteutetaan niiden kanssa kunnianhimoista poliisiyhteistyötä ja oikeudellista yhteistyötä koskevaa politiikkaa maahanmuuttajien salakuljetusta ja ihmiskauppaa harjoittavien kansainvälisten järjestäytyneiden rikollisverkostojen torjumiseksi | ja riskialttiiden väestöryhmien valistuksen parantamiseksi, jotta vältettäisiin murhenäytelmät, joita varsinkin merellä voi tapahtua. | (f) Pyydetään jäsenvaltioita erityisesti yhteisön välineiden avulla kehittämään vapaaehtoista paluuta koskevia kannustinjärjestelmiä | Ilmoittakaa myös, onko talouskriisi vaikuttanut vapaaehtoista paluuta koskevaan politiikkaan jäsenvaltiossanne. | ja pitämään toisensa tästä ajan tasalla, jotta torjuttaisiin erityisesti sellaisten henkilöiden laiton takaisintulo Euroopan unioniin, jotka ovat saaneet paluuavustuksia. | (g) Pyydetään jäsenvaltioita toimimaan päättäväisesti, myös muuttajien etujen mukaisesti, määräämällä varoittavia ja oikeasuhteisia seuraamuksia henkilöille, jotka käyttävät hyväkseen maassa laittomasti oleskelevia ulkomaalaisia (työnantajat jne.). | (h) Sovelletaan yhteisön säännöksiä, joiden mukaan yhden jäsenvaltion tekemää maastapoistamispäätöstä sovelletaan koko EU:n alueella, jolloin asianomaista henkilöä koskeva kuulutus Schengenin tietojärjestelmässä (SIS) velvoittaa muut jäsenvaltiot estämään tämän pääsyn alueelleen ja oleskelun sillä. | III Rajavalvonta | Tärkein sitoumus: rajavalvonnan tehostaminen | (a) Kehotetaan jäsenvaltioita ja komissiota ottamaan käyttöön kaikki käytettävissään olevat resurssit ulkorajavalvonnan tehostamiseksi maa-, meri- ja ilmarajoilla. | (b) Säännönmukaistetaan biometristen viisumien myöntäminen viisumitietojärjestelmän (VIS) avulla viimeistään 1. tammikuuta 2012 alkaen, | vahvistetaan viipymättä jäsenvaltioiden konsulaattien välistä yhteistyötä, | yhdistetään mahdollisimman suuressa määrin niiden resurssit ja luodaan asteittain vapaaehtoisuuden pohjalta viisumiasioissa yhteiset konsulipalvelut. | (c) Annetaan Frontex-virastolle jäsenvaltioiden tehtävät ja vastuut huomioon ottaen resurssit hoitaa täysimääräisesti koordinointitehtävänsä Euroopan unionin ulkorajojen valvonnassa, toimia kriisitilanteissa ja toteuttaa jäsenvaltioiden pyynnöstä tarvittavat tilapäiset tai pysyvät operaatiot, erityisesti neuvoston 5. ja 6. kesäkuuta 2008 antamien päätelmien mukaisesti. | Kyseisen viraston arvioinnin tulosten perusteella viraston asemaa ja toimintaresursseja vahvistetaan, ja erityistoimistoja voidaan päättää perustaa ottaen huomioon tilanteiden moninaisuus erityisesti itäisillä maarajoilla ja eteläisillä merirajoilla. Erityistoimistojen perustaminen ei missään tapauksessa vaikuta Frontex-viraston yhtenäisyyteen. | Myöhemmin voidaan tarkastella mahdollisuutta perustaa eurooppalainen rajavartiojärjestelmä. | (d) Otetaan solidaarisuuden hengessä entistä paremmin huomioon niiden jäsenvaltioiden vaikeudet, joihin pyrkii suhteettoman suuri määrä maahanmuuttajia, ja kehotetaan komissiota tekemään tätä koskevia ehdotuksia. | (e) Käytetään uuden teknologian välineitä, jotka takaavat järjestelmien yhteentoimivuuden ja mahdollistavat yhdennetyn rajaturvallisuuden tehokkaan toteuttamisen 19. ja 20. kesäkuuta 2008 kokoontuneen Eurooppa-neuvoston ja 5. ja 6. kesäkuuta 2008 kokoontuneen neuvoston päätelmien mukaisesti. | Vuodesta 2012 alkaen painopisteenä olisi oltava komission ehdotusten pohjalta maahantulon ja maastapoistumisen sähköisen rekisteröinnin käyttöönotto ja siihen liittyvä yksinkertaistettu menettely Euroopan kansalaisia ja muita matkustajia varten. | (f) Tiivistetään alkuperä- ja kauttakulkumaiden kanssa tehtävää yhteistyötä ulkorajavalvonnan tehostamiseksi ja laittoman maahanmuuton torjumiseksi lisäämällä Euroopan unionin tukea muuttoliikkeiden hallinnasta vastaavan kyseisten maiden henkilöstön koulutukseen ja välineisiin. | (g) Parannetaan Schengen-arvioinnin sääntöjä ja toteuttamistiheyttä 5. ja 6. kesäkuuta 2008 kokoontuneen neuvoston päätelmien mukaisesti. | IV Turvapaikka-asiat | Tärkein sitoumus: Euroopan turvapaikkajärjestelmän toteuttaminen | (a) Perustetaan vuonna 2009 Euroopan unionin tukivirasto, jonka tehtävänä on tietojen, analyysien ja kokemusten vaihdon helpottaminen jäsenvaltioiden välillä sekä turvapaikkahakemusten käsittelystä vastaavien viranomaisten välisen konkreettisen yhteistyön kehittäminen. Tämä virasto, jolla ei ole valtaa käsitellä hakemuksia eikä tehdä päätöksiä, edistää alkuperämaiden jaetun tuntemuksen pohjalta käytäntöjen ja menettelyjen ja siten myös kansallisten päätösten johdonmukaistamista. | (b) Pyydetään komissiota tekemään ehdotuksia, joiden tarkoituksena on yhteiset takeet sisältävän yhteisen turvapaikkamenettelyn perustaminen, jos mahdollista vuonna 2010 ja viimeistään vuonna 2012, sekä pakolaisaseman ja toissijaista suojelua saavan henkilön aseman yhtenäinen määrittely. | (c) Perustetaan jossakin jäsenvaltiossa erittäin suuresta turvapaikanhakijoiden määrästä aiheutuvan kriisin varalta menettelyt, joiden avulla toisaalta muiden jäsenvaltioiden virkamiehet voivat antaa tukea kyseiselle valtiolle, ja toisaalta mahdollistetaan tosiasiallinen solidaarisuus kyseistä valtiota kohtaan ottamalla yhteisön nykyiset ohjelmat tehokkaampaan käyttöön. | Jos jäsenvaltioiden turvapaikkajärjestelmään kohdistuu erityistä ja suhteettoman suurta painetta varsinkin valtioiden sijainnista tai väestötilanteesta johtuen, solidaarisuudella on myös pyrittävä vapaaehtoisuuden pohjalta ja koordinoidusti siirtämään kansainvälistä suojelua saavia henkilöitä kyseisistä jäsenvaltioista muihin jäsenvaltioihin pitäen samalla huolta siitä, ettei turvapaikkajärjestelmiä käytetä väärin. Komissio edistää näiden periaatteiden mukaisesti ja tarpeen mukaan yhteistyössä Yhdistyneiden Kansakuntien pakolaisasioiden päävaltuutetun kanssa tällaisia vapaaehtoisia ja koordinoituja siirtoja. | Siirtoja varten olisi annettava käyttöön kohdennettuja määrärahoja olemassa olevista EU:n rahoitusvälineistä talousarviomenettelyjen mukaisesti. | (d) Vahvistetaan yhteistyötä Yhdistyneiden Kansakuntien pakolaisasioiden päävaltuutetun (UNCHR) kanssa paremman suojelun takaamiseksi henkilöille, jotka jättävät suojeluhakemuksen EU:n jäsenvaltioiden alueen ulkopuolella, erityisesti edistämällä vapaaehtoisuuteen perustuen UNCHR:n suojelukseen asetettujen henkilöiden asettumista uudelleen EU:n alueelle, erityisesti alueellisten suojeluohjelmien puitteissa | kehottamalla komissiota esittämään yhdessä UNCHR:n kanssa ehdotuksia, jotka koskevat yhteistyötä kolmansien maiden kanssa tarkoituksena näiden maiden suojelujärjestelmien kapasiteetin vahvistaminen. | (e) Kehotetaan jäsenvaltioita antamaan ulkorajavalvonnasta vastaavalle henkilöstölle koulutusta kansainväliseen suojeluun liittyvistä oikeuksista ja velvollisuuksista. | V Maahanmuuttoa koskeva kokonaisvaltainen lähestymistapa | Tärkein sitoumus: kokonaisvaltainen kumppanuus alkuperä- ja kauttakulkumaiden kanssa muuttoliikkeen ja kehityksen synergian edistämiseksi | (a) Tehdään EU:n tasolla tai kahdenvälisesti alkuperä- ja kauttakulkumaiden kanssa sopimuksia, joihin sisältyy asianmukaisella tavalla määräyksiä jäsenvaltioiden työmarkkinoihin mukautetuista laillisen maahanmuuton mahdollisuuksista, laittoman maahanmuuton torjumisesta ja takaisinotosta sekä alkuperä- ja kauttakulkumaiden kehityksestä. | Eurooppa-neuvosto kehottaa jäsenvaltioita ja komissiota vaihtamaan keskenään tietoja ja pääsemään yhteisymmärrykseen kahdenvälisten sopimusten tavoitteista ja rajoitteista sekä takaisinottosopimuksista. | (b) Kannustetaan jäsenvaltioita tarjoamaan mahdollisuuksiensa mukaan Euroopan sekä itäisten että eteläisten kumppanimaiden kansalaisille jäsenvaltioiden työmarkkinoihin mukautettuja laillisen maahanmuuton mahdollisuuksia, joiden ansiosta nämä kansalaiset voivat hankkia koulutusta tai ammattikokemusta ja luoda itselleen pääomaa, jolla he voivat myöhemmin hyödyttää maataan. | Eurooppa-neuvosto kehottaa jäsenvaltioita samalla kannustamaan väliaikaisen muuton tai kiertomuuton muotoja aivovuodon välttämiseksi. | (c) Harjoitetaan yhteistyöpolitiikkaa alkuperä- ja kauttakulkumaiden kanssa laittoman maahanmuuton estämiseksi tai torjumiseksi erityisesti vahvistamalla kyseisten maiden valmiuksia. | (d) Liitetään muuttoliike- ja kehityspolitiikat paremmin toisiinsa tarkastelemalla, miten kyseiset politiikat voivat hyödyttää maahanmuuton lähtöalueita, johdonmukaisesti kehityspolitiikan muiden näkökohtien ja vuosituhannen kehitystavoitteiden kanssa. | Eurooppa-neuvosto kehottaa jäsenvaltioita ja komissiota pitämään tässä suhteessa ja kumppanimaiden kanssa määriteltyjen alakohtaisten painopisteiden puitteissa ensisijaisina solidaarisen kehityksen hankkeita, joilla parannetaan väestön elinoloja esimerkiksi ravinnon tai terveyden, koulutuksen, ammatillisen koulutuksen ja työllisyyden osalta. | (e) Edistetään yhteisen kehityksen toimia, joiden avulla muuttajat voivat osallistua alkuperämaidensa kehittämiseen. | Eurooppa-neuvosto suosittaa jäsenvaltioille, että nämä edistäisivät sellaisten erityisten rahoitusvälineiden käyttöönottoa, joilla kannustetaan muuttajia siirtämään säästöjään kotimaahansa turvallisesti ja edullisesti investointeja tai eläketurvaa varten. | (f) Pannaan päättäväisesti täytäntöön Lissabonissa joulukuussa 2007 sovittu Euroopan unionin ja Afrikan välinen kumppanuus, Albufeirassa marraskuussa 2007 järjestetyn muuttoliikettä käsittelevän ensimmäisen Euro–Välimeri-ministerikokouksen päätelmät sekä Rabatin toimintasuunnitelma ja kutsutaan tässä tarkoituksessa koolle muuttoliikekysymyksiä ja kehityspolitiikkaa käsittelevä EU:n ja Afrikan toinen ministerikonferenssi päättämään Pariisissa syksyllä 2008 konkreettisista toimenpiteistä, | laaditaan kesäkuussa 2007 annettujen päätelmien mukaisesti maahanmuuttoa Itä- ja Kaakkois-Eurooppaan koskeva kokonaisvaltainen lähestymistapa ja pannaan tyytyväisenä merkille aloite ministerikokouksen järjestämiseksi tästä kysymyksestä Prahassa huhtikuussa 2009, | jatketaan jo käytävää poliittista ja sektorikohtaista vuoropuhelua erityisesti Latinalaisen Amerikan, Karibian ja Aasian maiden kanssa muuttoliikekysymyksiin liittyvän keskinäisen ymmärtämyksen syventämiseksi ja nykyisen yhteistyön vahvistamiseksi. | (g) Vauhditetaan maahanmuuttoa koskevaan kokonaisvaltaiseen lähestymistapaan sisältyvien ensisijaisten toimien (muuttoliikettä koskevat katsaukset, yhteistyöfoorumit, liikkuvuuskumppanuudet ja kiertomuuttoa koskevat ohjelmat) käyttöönottoa varmistaen tasapuolisuus etelästä sekä idästä ja kaakosta tulevien muuttoreittien välillä ottaen huomioon aikaisemmat kokemukset, joita näissä kysymyksissä on saatu neuvoteltaessa maahanmuuttoa ja takaisinottoa koskevista yhteisön sopimuksista ja kahdenvälisistä sopimuksista alkuperä- ja kauttakulkumaiden kanssa sekä liikkuvuuskumppanuuden pilottihankkeista. | (h) Varmistetaan näiden eri toimien täytäntöönpanossa niiden johdonmukaisuus kehitysyhteistyöpolitiikan muiden näkökohtien kanssa, erityisesti kehityspolitiikkaa koskevan vuoden 2005 eurooppalaisen konsensuksen sekä unionin muiden politiikkojen, erityisesti naapuruuspolitiikan, kanssa. | [1] Puheenjohtajan päätelmät, asiakirja 14368/08. Varsinainen sopimus löytyy asiakirjasta 13440/08. [2] KOM(2008) 359 lopullinen. [3] KOM(2008) 359 lopullinen. [4] Asetus (EY) N:o 862/2007, annettu 11 päivänä heinäkuuta 2007, muuttoliikettä ja kansainvälistä suojelua koskevista yhteisön tilastoista, EUVL L 199, 31.7.2007, s. 23. [5] Jäsenvaltioiden on toimitettava komissiolle (Eurostat) turvapaikkoja koskevia tilastotietoja kuukausittain, neljännesvuosittain tai vuosittain (kyseessä olevan tietoluokan mukaan). Kuukausittaiset tiedot (turvapaikkahakemuksista) ja neljännesvuosittaiset tiedot (esimerkiksi turvapaikkahakemuksista tehdyistä päätöksistä) on toimitettava kahden kuukauden kuluessa viitejakson päättymisestä. Muiden maahanmuuttoa koskevien tilastotietojen osalta jäsenvaltioiden on toimitettava vuosittaiset tiedot kolmen, kuuden tai kahdentoista kuukauden kuluessa viitejaksona käytetyn vuoden päättymisestä (toimitusajankohta riippuu tietoluokasta). Kyseiset aikataulut on määritelty asetuksessa, ja ne kuvaavat aikaisinta ajankohtaa, jolloin vertailukelpoisia tietoja pitäisi olla saatavilla kaikista jäsenvaltioista. [6] Neuvoston päätös 2008/381/EY, tehty 14 päivänä toukokuuta 2008, Euroopan muuttoliikeverkoston perustamisesta, EUVL L 131, 21.5.2008, s. 7, 1artiklan 2 kohta. [7] Päätöksen 9 artiklan 1 kohta. [8] Neuvoston päätös 2006/688/EY, tehty 5 päivänä lokakuuta 2006, turvapaikka- ja maahanmuuttopolitiikkaan liittyviä jäsenvaltioiden toimenpiteitä koskevan keskinäisen tiedottamisjärjestelmän käyttöönotosta, EUVL L 283, 14.10.2006, s. 40. [9] Kolmas vuosikertomus laitonta maahanmuuttoa, ihmisten salakuljetusta ja ihmiskauppaa, ulkorajoja ja laittomien maahanmuuttajien palauttamista koskevan yhteisen politiikan kehityksestä, SEC (2009) 320, lopullinen. [10] Katso esimerkiksi Työllisyys Euroopassa 2008 -raportti, johon sisältyy työmarkkinoiden tilannetta ja kolmansista maista lähiaikoina saapuneiden maahanmuuttajien vaikutusta koskeva luku. [11] Rajojen yli liikkumista ja maahanmuuttoa koskevien asioiden tiedotus-, tarkastelu- ja tietojenvaihtokeskus (Cirefi) perustettiin maahanmuuttoasioista vastaavien ministereiden päätöksellä vuonna 1992. Sen toimintoja laajennettiin vuonna 1994 kattamaan laillista maahanmuuttoa, laitonta maahanmuuttoa ja laitonta oleskelua, laittoman maahanmuuton avustamista sekä väärien tai väärennettyjen matkustusasiakirjojen käyttöä koskevien tietojen keruu, EYVL C 274, 19.9.1996, s. 50. [12] KOM(2005) 389 lopullinen. [13] Ehdotus Euroopan parlamentin ja neuvoston asetukseksi Euroopan turvapaikanhakijoiden tukiviraston perustamisesta, KOM(2009) 66 lopullinen, 12 artikla. Turvapaikka-asioita koskevien säädösten yhdenmukaistamiseksi komissio tarkastelee mahdollisuutta muuttaa neuvoston päätöstä, jolla EMV perustettiin. [14] Näitä kertomuksia pyysi vuonna 2003 Thessalonikissa kokoontunut Eurooppa-neuvosto. [15] Tietoja edellytetään neuvoston päätöksen 2006/688/EY 4 artiklassa.